No products in the cart.
Jan 06 – KAWACH BISWAS LAGA!
Ephesians 6:16 "sobse uporte, loi kene kawach ke Biswas laga jitu pora apuni paribo bujhabole sob jui khan ke biya wala laga".
Kawach Biswas laga raksha kore ami khan ke; diye ami khan ke jaga; bachai ami khan ke satan laga hathyar pora. Saal 1965 te, anti-hindi aandolan te, chatri khan phelai thakishe pathor khan ke police jawan khan ke. Hoilebi police jawan khan thakishe kawach tai khan laga hath te,a ru lagai thakishe helmet kha ke loha laga tai khan matha khan te. Tai khan luha laga grill bi thakishe gari laga khirki khan te. Aru kilekoile itu khan sob pora, tai khan ke bachaishe jokhom pora aru hani huanai; aru tai khan laga gari khan bi bachishe.
Itu ase judho khan khilaf te ami khan laga, jitya ami khan icha kore barhibole atma te. Satan kuchis kore hodai din laga judho ke khilaf te ami khan laga aru pothai thake ami khan ke joli thaka jui ke barhibole nadi kene. Bishi baar te bhabna laga kissa te ami khan porhe dushman laga kotha ke phelai thaka zeher ke tai khan laga dushman ke aru hamla kore aru dasi diye dushman khan ke utu kissa hisab te.
Jitya chela Paul likhe kaam khan ke satan laga,tai mate tai khan ke juili thaka saman khan koi kene. Jitya jola torch khan ke mare khilaf te dushman khan laga thir nishina, itu pora hamla kore dushman khan ke ekta jui nishina. Itu jui saatn laga ase porikha aru dukh khan. Ki itu bhal nahobo ki ami khan bi thakile ekta kawach bachabole utu joli thaka hathyar pora, ki itu ami khan ke hani nakoribole? Biswas hosa te ase utu kawch juntu bujhabo pare sob joli thaka jui khan ke biya laga.
Isor Jisu ase ami khan laga kawach Biswas laga. Jitya satan kuchis kore hamla koribole ami khan ke ekta joli thaka jui nishina, Biswas te ami khan lukabo lage nijor ke Krista te. Dushamn khara koribo apare khilaf te Isor Jisu laga. Itu kilekoile Tai lagamrityu dwara, Tai pora khotom korishe satan ke jun ke ase Shakti mrityu laga(Hebrews 2:14). "aru isor shanti laga chipabo satan ke apuni laga theng laga nichete" (romans 16:20).
nokoribi bhoi kitya bi satan pora, jadu pora nahoilebi biya pora. Dangor ase isor aru tai ase apuni logote. Ki apuni ke lage koile koribole ase mana laga kotha te isor laga aru nahunibole satan ke. Pobitro kotha te koi, "itu karone dibi isor ke. Mana koribi satan ke aru tai polabo apuni pora" (james 4:7).
Ekbaar jitya ekta naukar Isor laga ahishe wapas ghor te ekta lamba din pora matralay laga. Tai bishi bhagor hoishe aru jaishe bisna te. Tai laga gehra neendh te, satan ahishe aru hilaishe tai laga kapra ke tai ke pareshan koribole. Utu manu Isor laga uthaishe tai laga neendh pora,a ru dikhishe satan ke bohi thaka. Jitya tai dikhkishe satan ke, tai iman samanya hisab te koishe, 'ki itu apuni ase o satan? Ami bhabna korishe itu bhukambh ase naki koi kene'. Aru tai jaishe neendh te dubara. Satan sorom khaishe aru polaishe utu jaga pora. Bach akhanIsor laga, kilekoile Isor hodai ase tate apuni laga phine, apuni ke lage bhoi nokoribole satan ke.
aji dhyan koribole laga pobitro kotha tu hoile 2 Timothy 1:7 "kintu Isor pora diyanai ami khan ke atma bhooi laga, hoilebi Shakti llaga hi aru morom laga aru bhal mon laga".